Martin van Staden

Martin van Staden is 'n Suid-Afrikaanse regsgeleerde, skrywer en ontleder. Hy dien sedert Junie 2023 as Hoof van Beleid by die Vryemarkstigting (Free Market Foundation) en benader openbare beleid vanuit 'n klassiek-liberale (libertynse) perspektief wat klem lê op die beginsels van 'n regstaat, vryemarkte en sterk eiendomsregte. Van Staden was voorheen onder meer 'n navorsingsgenoot by Sakeliga en Adjunkhoof van Beleidsnavorsing by die Suid-Afrikaanse Instituut vir Rasseverhoudings (IRR).

 Biografie 
Martin van Staden het in Centurion grootgeword en aan die Universiteit van Pretoria gestudeer. Hy behaal in 2020 sy meestersgraad in die regte (LLM) cum laude aan die Universiteit van Pretoria, en hy is tans besig met 'n doktorsgraad in die regte (LL.D.) aan dieselfde instelling.

 Loopbaan 
Van Staden is sedert 2015/2016 by die Vryemarkstigting betrokke en het in Junie 2023 aangestel geword as Hoof van Beleid. In hierdie hoedanigheid stuur hy die onafhanklike beleidingstentrum se beleidsontwikkelings en voorleggings. Van Staden was ook as raadslid by die IRR betrokke van 2020 tot 2022, en het in Oktober 2022 by die IRR aangesluit as Adjunkhoof van Beleidsnavorsing, 'n pos wat hy tot Mei 2023 beklee het. Tydens sy loopbaan was hy ook van 2021 tot 2022 'n regsnavorsingsgenoot (Legal Fellow) by Sakeliga, 'n Afrikaanse sake-organisasie gegrond op vryemarkbeginsels.

Van Staden is verder betrokke by verskeie burgerlike organisasies en dinkskrums. Hy dien onder andere as 'n beleidsgenoot by die Consumer Choice Center en as raadgewer van die Free Speech Union SA. In die verlede het hy ook gedien op die Afrika-raad van Students For Liberty (2015–2018). Van Staden tree gereeld op as kommentator in die media en het al onderhoude gevoer en verskyn op televisiekanaals soos Al Jazeera, eNCA, SABC en kykNET, asook op verskeie radiostasies.

 Publikasies 
Van Staden publiseer gereeld oor regs- en beleidskwessies. Sy werk oor onteiening sonder vergoeding is onder meer gepubliseer in vaktydskrifte soos die Pretoria Student Law Review, De Rebus en die Potchefstroom Electronic Law Journal, asook in internasionale verslae soos die International Property Rights Index en die Economic Freedom of the World-jaarverslag. Hy het ook al honderde meningsartikels geskryf en onderhoude in die pers gevoer, plaaslik en internasionaal. Van Staden is outeur of mede-outeur van verskeie boeke en monografiese publikasies op die gebied van reg en openbare beleid, insluitend:

Fallism: One Year of Rational Commentary (2017) – mede-samesteller en outeur.

The Real Digital Divide: South Africa’s Information and Communication Technologies Policy (2017) – hoofmedeskrywer (FMF-monografie).

Igniting Liberty: Voices for Freedom Around the World (2019) – mede-redakteur en bydraer.

The Constitution and the Rule of Law: An Introduction (2019) – outeur.

Security of Property Rights in South Africa: A Critical Response to Expropriation without Compensation (2020) – redakteur en mede-outeur.

Benewens sy boeke het Van Staden akademiese bydraes gelewer. Sy werk is gepubliseer in internasionale vaktijdskrifte en verslae, insluitend die Economic Freedom of the World jaarverslag van die Fraser Institute en die Cato Journal van die Cato Institute. 

Van Staden is ook ’n produktiewe rubriekskrywer en sy meningsartikels het oor die jare in ’n verskeidenheid koerante en tydskrifte verskyn. Publikasies waarin sy werk verskyn sluit in Business Day, The Witness, The Star, City Press,  en Rapport, asook digitale platforms soos OntLaer, Daily Maverick, Politicsweb, Netwerk24, TechCentral en Huffington Post. Hy lewer gereeld bydraes tot die IRR se Daily Friend en was voorheen 'n redakteur vir Being Libertarian, ’n internasionale meningsplatform. 

As entrepreneur in die mediawêreld het Van Staden die South African Libertarian Facebook-blad mede-stig, wat later ontwikkel het in die webwerf Rational Standard.

 Erkenning 
Van Staden het in Februarie 2024 eerste plek (gesamentlik) behaal in die 16de Internasionale Vernon Smith-prys vir 'n opstel oor grondwetlikheid en die oppergesag van die reg. Die prys is toegeken deur die European Center for Austrian Economics Foundation (ECAEF) in Liechtenstein, en is gedeel met Babatunde Onabajo van Groot-Brittanje. Van Staden se wen-opstel getiteld “Rule of Law: The Universal Unwritten Constitution” is daarna op ECAEF se platform gepubliseer.

 Verwysings 

Kategorie:Suid-Afrikaners
Kategorie:Regsgeleerdes
Kategorie:Lewende mense